**PRIMJENA BLOOMOVE TAKSONOMIJE U PLANIRANJU NASTAVE**

Pojašnjenje oblika slova u koloni „Ključni glagoli“:

Slova – „stariji“ prijedlog ključnih glagola (do 2001. prema Benjaminu S. Bloomu)

*Slova – noviji prijedlog ključnih glagola (revidirana Bloomova taksonomija prema**Andersonu i Krathwohlu 2001.g.)*

***Slova – zajednički ključni glagoli, starijih“ i novijih prijedloga ključnih glagola***

**Napomena:** Nazivi razina su izraženi glagolima po revidiranoj Bloomovoj taksonomiji, a u zagradi je naveden „stariji“ naziv imenicom.

Razine postignuća **- Kognitivno područje** (znanje i razumijevanje)

|  |  |  |
| --- | --- | --- |
| **RAZINE** | **CILJEVI (ishodi) UČENJA***Značenje razine* | **KLJUČNI GLAGOLI** *Opisuju aktivnost koju treba vježbati i mjeriti na svakoj razini.* |
| **I.** | **DOSJETITI SE** ***(Znanje)****Dosjetiti se, prepoznati ili reproducirati informaciju, ideju i princip u približno onakvom obliku u kojem su naučeni.* | ***definirati,******imenovati,*** zapamtiti, zabilježiti*,*ispričati, sastaviti popis, ponoviti, izvijestiti, *prepoznati, pokazati, pronaći, označiti, povezati, dopuniti, smjestiti, poredati, navesti, nabrojati, reći tko-kada- gdje- zašto- koliko, citirati, ponoviti, opisati* |
| **II.** | **SHVATITI*****(Razumijevanje)****Uočiti i povezati glavne ideje. Prevesti, razumjeti, objasniti ili interpretirati naučeni sadržaj. Opisati tijek događaja ili procesa. Izvesti logičan zaključak iz dostupnih informacija. Zaključiti o uzroku i predvidjeti posljedice.* | ***opisati, objasniti,*** identificirati,***izvijestiti****,* razmotriti*,* ***izraziti,***prepoznati*,* ***raspraviti,*** *ispričati/napisati svojim riječima, sažeti, proširiti, preoblikovati, pretvoriti, prevesti, izraziti formulom, rastumačiti, obrazložiti, dokazati, dati primjer, procijeniti, izračunati, predvidjeti, razvrstati, smjestiti , izdvojiti, istaknuti, (aktivno) sudjelovati* |
| **III.** | **PRIMIJENITI** ***(Primjena)*** *Rješavati probleme primjenom naučenog u kontekstu učenja ili u novoj situaciji na rutinski ili na nov način. Koristiti apstrakcije. Odabrati i primijeniti podatke i principe za rješavanje problema ili zadatka u drugom području uz minimum vođenja.* | ***primijeniti, izvesti*** *(formulu),* protumačiti*,* ilustrirati*,*vježbati*,* izložiti*,* ***prikazati*** *(grafički)*, prevesti*, demonstrirati, dramatizirati, pokazati (postupak), dokazati, provesti (pokus), izvršiti, upotrijebiti, koristiti, prikazati u kratkim crtama, prilagoditi, promijeniti, dovršiti, otkriti, riješiti (problem), predložiti (rješenje), isplanirati, izabrati, napraviti, izračunati, procijeniti, napisati, razvrstati, svrstati , sastaviti* |
| **IV.** | **ANALIZIRATI*****(Analiza)****Razlikovati važne od nevažnih dijelova prezentiranog materijala. Raščlanjivati informacije kako bi se utvrdili dijelovi cjeline, njihovi međusobni odnosi, organizacijski principi, uzroci i posljedice, izveli dokazi i zaključci i podržale generalizacije. Uočiti obrazac. Prepoznati skriveno značenje. Razlikovati činjenice i zaključke.* | ***usporediti,******raspraviti,*** razluči*,* riješiti*,* diferencirati*,* napraviti inventuru, *rastaviti, raščlaniti, razdijeliti, pronaći, izdvojiti, istaknuti, prepoznati neizrečene pretpostavke, opravdati, protumačiti, objasniti, , razlikovati, suprotstaviti, komentirati, kritizirati, saopćiti, izvijestiti, razvrstati, svrstati, grupirati, rasporediti, poredati, organizirati, urediti, oblikovati, grafički prikazati, napraviti pokus, ispitati, istražiti, provjeriti, preispitati, procijeniti, proračunati, odrediti važnost podataka, prekontrolirati, dovesti u vezu, pretpostaviti, razlikovati uzrok i posljedicu, odgovoriti ”što ako?”, zaključiti* |
| **V.** | **PROSUĐIVATI** ***(Evaluacija-vrednovanje)****Usporediti i pronaći sličnosti i razlike među idejama. Procijeniti valjanost ideja i/ili kvalitete uratka na temelju poznatih kriterija. Otkriti nekonzistentnost unutar procesa ili produkta. Otkriti prikladnost postupka s obzirom na zadatak ili problem. Dokazati vrijednost. Izabrati mogućnost i argumentirano obrazložiti.* | ***prosuditi*** *(primjerenost zaključka),*izabrati*,* ***procijeniti, rangirati,******vrednovati, izmjeriti, odrediti*** prioritet***, predvidjeti,***  *predložiti, provjeriti, ocijeniti, vrijednost, utvrditi, odmjeriti, usporediti, razlikovati, kritizirati, raspraviti, diskutirati, preispitati, dokazati, uvjeriti, obraniti stav, opravdati, poduprijeti, zastupati mišljenje, istražiti, odlučiti, izabrati mogućnost, odabrati, preporučiti, otkloniti, poredati (s obzirom na važnost), stupnjevati, pretpostaviti, zaključiti, reći zašto, izvesti* |
| **VI.** | **STVARATI** ***(Sinteza)****Kreativno ili divergentno koristiti postojeće znanje za stvaranje nove cjeline (kombinirati poznate dijelove u novu cjelinu). Stvarati nove ideje i rješenja. Izvoditi generalizacije na temelju dobivenih podataka. Povezati znanje iz različitih područja. Uočavati nove obrasce.* | ***predložiti,*** urediti*,* ***organizirati,*** ***kreirati, sastaviti,*** klasificirati,  ***povezati,*** formulirati, *zamisliti, dizajnirati, razviti, stvoriti, izmisliti, smisliti, izumiti, konstruirati, proizvesti, izazvati, formulirati (hipotezu), predvidjeti, prognozirati, prirediti, pripremiti, propisati, napraviti plan, skicirati, objediniti, kombinirati, skupiti, sklopiti, spojiti, složiti, skladati, komponirati, sabrati, preurediti, promijeniti, presložiti, preraditi, poboljšati, kompletirati, kompilirati, voditi, upravljati, napisati, podnijeti, iznijeti, predočiti, postaviti (teoriju), poopćiti* |

Prihvatljiva društvena razina je III. razina primjene.

Razine postignuća **- Psihomotoričko područje** (vještine i umijeća)

Temelji se na psihomotornoj koordinaciji koja predstavlja bitnu komponentu svake fizičke aktivnosti. Odgojno-obrazovni proces mora biti usmjeren ne samo prema sve sigurnijoj i preciznijoj koordinaciji pokreta, već i prema svakoj aktivnosti koja u sebi ima motoričke aspekte. To područje dominantno u praktičnoj nastavi i moguće je odrediti konkretne sastavnice elemenata ocjenjivanja prema navedenim ključnim glagolima, a u teoretskoj nastavi moguće je provjeravati spretnost u izražavanju (izvješćivanje,diskusije, igra uloga) no to ne spada među ciljeve klasičnog ocjenjivanja (alternativno ocjenjivanje).

Vještina pisanja je samo dio pisanja, odnosno dio kognitivnog područja.

|  |  |  |
| --- | --- | --- |
| **RAZINE** | **CILJEVI (ishodi) UČENJA***Značenje razine* | **KLJUČNI GLAGOLI** ***Opisuju aktivnost koju treba vježbati i mjeriti na svakoj razini.*** |
| **I.** | **IMITACIJA** Praćenje i ponavljanje operacije koju netko pokazuje | ***Dopuniti, prilagoditi, graditi, skupljati, ispravljati, sječi, rezati, nacrtati, grupirati, ilustrirati, umetnuti, locirati, napraviti, označiti, mjeriti, promatrati, djelovati, izvoditi, smjestiti, postaviti, preraditi, skenirati, odvojiti, pohraniti, testirati, prebaciti, koristiti, gledati, brisati, procijeniti, izbaciti****…* |
| **II.** | **MANIPULACIJA**Izvođenje određene operacije uz instrukcije voditelja |
| **III.** | **PRECIZACIJA**Precizno ali sporo izvođenje operacije |
| **IV.** | **Artikulacija (SINTEZA)**Sposobnost koordinacije više operacija uz primjenu dvije ili više vještina |
| **V.** | **NATURALIZACUJA**Istovremeno izvršavanje više operacija primjenom odgovarajućih vještina s lakoćom |

Prihvatljiva društvena razina je III. razina **precizacije**

**PRILOG za dodatnu pomoć pri planiranju:**

**BLOOMOVA TAKSONOMIJA – PSIHOMOTORIČKA DOMENA**

|  |  |  |
| --- | --- | --- |
| **RAZINE** | **(vještine; Simpson, 1972) RAZINA**  | **TIPIČNI AKTIVNI GLAGOLI**  |
| **I.** | **PERCEPCIJA / MOĆ ZAPAŽANJA** učenik upotrebljava osjetila kao vodstvo u motoričkim aktivnostima  | izabrati, prepoznati, uočiti, izdvojiti, povezati, čuti, slušati, primijetiti, prepoznati, vidjeti, osjetiti, namirisati, okusiti, gledati, pratiti  |
| **II.** | **SPREMNOST** učenik je mentalno, emotivno i fizički spreman za aktivnost  | početi, objasniti, pokrenuti, nastaviti, reagirati, odgovoriti  |
| **III.** | **VOĐENI RAZGOVOR** učenik oponaša i razvija vještine (vježba), često diskretnim koracima  | oponašati, kopirati, duplicirati, udvojiti, baratati uz vodstvo, izvršiti uz nadzor, vježbati, pokušati, ponoviti, prirediti, rastaviti, razdvojiti, sastaviti  |
| **IV.** | **AUTOMATIZIRANI ODGOVOR** učenik s povećanom efikasnošću, sigurnošću i okretnošću izvršava radnje  | izvesti, konstruirati, podići, provesti, voditi, izvršiti, ubrzati, proizvesti  |
| **V.** | **SLOŽENA OPERACIJA (AUTOMATIZACIJA)** učenik automatizirano izvršava radnje  | popraviti, izgraditi, upravljati, demonstrirati, kontrolirati, upravljati, voditi, održavati efikasnost, ovladati  |
| **VI** | **PRILAGODBA** učenik prilagođava vještine problemskoj situaciji  | prilagoditi, uskladiti, preokrenuti, revidirati reorganizirati, promijeniti  |
| **VII.** | **ORGANIZACIJA / STVARANJE** učenik stvara nove obrasce za posebne situacije ili slučajeve  | izgraditi, konstruirati, urediti, sastaviti, izumiti, konstruirati, dizajnirati, kombinirati, inovirati  |

Razine postignuća **- Afektivno područje** (stavovi i uvjerenja)

Odnosi se na interes, stajalište i vrednovanje učenika, njihov odnos i osjećaje prema predmetu. Učenici nauče slušati i prihvaćati informacije. Za ovo područje moguće je primijeniti pretežno alternativno ocjenjivanje. Vrlo važno područje ocjenjivanja u nastavi vjeronauka, etike i sličnih predmeta.

|  |  |  |
| --- | --- | --- |
| **RAZINE** | **CILJEVI (ishodi) UČENJA***Značenje razine*(u zagradi navedeni „stariji izrazi“ ovog područja) | **KLJUČNI GLAGOLI** ***Opisuju aktivnost koju treba vježbati i mjeriti na svakoj razini.*** |
| **I.** | **ZAMJEĆIVANJE FENOMENA*** naslućivanje važnosti učenja
* prepoznavanje važnosti nastave
* prepoznavanje socijalnih problema
* uočavanje različitosti

(PRIHVAĆANJE - svjesno praćenje) | ***pitati, izabrati, opisati, slijediti***, dati, držati, identificirati, smjestiti, ***imenovati*,** ukazati, izabrati, odgovoriti, koristiti; *prepoznati, pokazati, upotrijebiti.* |
| **II.** | **REAGIRANJE NA FENOMEN*** izvršavanje obveza
* poštivanje školskih pravila
* sudjelovanje u razrednoj raspravi
* dobrovoljno javljanje za zadatke
* pomaganje drugima
* zanimanje za predmet

(REAGIRANJE – aktivno sudjelovanje i reagiranje) | ***odgovoriti, pomoći,*** sastaviti, prilagoditi se,  ***raspraviti, pozdraviti***, označiti, ***izvesti,*** prakticirati, predstaviti, ***pročitati, izvijestiti,*** *složiti se****, pročitati, izvijestiti, reći, napisati,*** *pokazati* |
| **III.** | **KRITIČKO VREDNOVANJE FENOMENA*** podržavanje demokratskih procesa,
* sklonost dobroj literaturi
* prihvaćanje znanstvenih načela u svakodnevnom životu
* uvažavanje potrebe za društvenim napretkom

(USVAJANJE VRIJEDNOSTI – procjena osobe u odnosu s nekim objektom, događajem ili ponašanjem) | ***dovršiti, opisati, razlikovati, objasniti,*** slijediti, ***oblikovati***, inicirati, pozvati, uključiti, opravdati, prosuditi, predložiti***, izvijestiti***, odabrati, podijeliti, ***proučiti, izraditi,*** *započeti*, *potaknuti, pridružiti se, opravdati, pročitati* |
| **IV.** | **ORGANIZIRANJE** (sistematiziranje vrijednosti u jedinstven sustav)* uvažavanje ravnoteže između slobode i odgovornosti
* prepoznavanje potrebe za sustavnim rješavanjem problema
* preuzimanje odgovornosti
* prihvaćanje vlastitih jakih i slabih strana

(ORGANIZIRANJE VRIJEDNOSTI – organizacija vrijednosti prema prioritetima na osnovu usporedbe i izučavanja odnosa) | ***Slijediti,*** prihvatiti, mijenjati, ***urediti***, kombinirati, ***usporediti,*** dopuniti, ***obraniti, objasniti,*** generalizirati, identificirati, ***integrirati,*** modificirati, poredati, ***organizirati,*** pripremiti, staviti u odnos, ***sintetizirati,*** *objediniti, sakupiti, prirediti, zastupati, prilagoditi* |
| **V.** | **KARAKTERIZACIJA OSOBNOSTI*** samopoštovanje i pozitivna slika o sebi
* izražavanje poštovanja prema drugima i drugačijima
* spremnost na suradnju
* mogućnost utvrđivanja objektivnih kriterija procjene
* marljivost i samodisciplina

(VREDNOVANJE/PERSONALIZACIJA – posjedovanje osobnog sustava vrijednosti kojim se kontrolira osobno ponašanje) | ***djelovati, razlikovati,*** prikazati, utjecati, slušati, modificirati, ***izvesti,*** primijeniti, ***predložiti,*** kvalificirati, ispitati, revidirati, poslužiti, riješiti, koristiti, vrednovati, *poštovati, utjecati, pokazivati, procijeniti, upotrijebiti, potvrditi, provjeriti.* |

Prihvatljiva društvena razina je III. razina **usvajanja vrijednosti.**